钦定古今图书集成/明伦汇编/官常典/第630卷 > 《通判到任谢台谏启》李刘
## 钦定古今图书集成/明伦汇编/官常典/第630卷 > 《通判到任谢台谏启》李刘

别洛下之诸生，久归来于茅屋；补黔中之上佐，偶及
代于葵丘。既涤籕以服勤，盍濡毫而贡谢。伏念某地
寒寡，挟天巧素悭卤莽而耕。卤莽而耘，已惭学落；鼓
噪以入，鼓噪以出，更愧名浮。顷从文学掌故之联，躐
缀国子先生之后。经笥之嘲未发，谤箧之恶已盈。乡
人不善者恶之成，是贝锦相国之赐也大矣，止于瓯
臾。荏苒三年，侥幸贰郡。轸之旁，鹑之尾，不惟非螃蟹
之宫；丹之穴，犀之颖，近又筑鲸鲵之观。然以菲材之
典午，固在协公而同寅。水火弗与百姓交，宁须饯别。
风月不用一钱买，何必平分。伏遇某官，道格君心，识
通治体。进务闭邪而陈善，退思激浊以扬清。天豁露
繁，南岳要闻于鸣凤；冰清霜洁，北台自肃于西乌。姑
试治中，且游方外，某敢不修其可愿。勉尔循思，聋且
何伤。正欲不闻于黜陟。噤不得用，又当且近于吟哦。